Ad d-neddem taftalt ɣer tbaqit ( ljefna ) ad tt-neftel s waman n lmelḥ, ad tt-neftel ad tt-neskaw s uwren syin ad tt-nesɛeddi deg uɣerbal imcercer ad nuɣal ad tt-neftel, daɣen ad tt-nesɛeddi deg uɣerbl n uḥari akken ad nḥar seksu. Mi yekfa uwren-nni s leftil yuɣal akk d seksu ad nerr aman deg tasilt ( tuggi ) ad asen-necɛel mi tugzag ad d-nɛemmer seksu-nni ɣer tseksutt akken ad iffur, mi d-iffur ad t-id-nesmir ɣer tbaqit ad t-nerdem s waman, mi yekkaw ad as-nexdem cwiṭ n zzit ad t-nerr ad ifur i tikelt tiss snat syen ad t-id-nekkes ».